Diari Oficial de la Generalitat Valenciana


Sumari del DOGV 8462, del 11-01-2019 (2019/118)

Notificació de la sentència dictada en el judici verbal número 490/2018.
------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/118


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 490/2018. [2019/118]  
En el present procediment verbal número 490/2018, seguit a instàncies de Comunitat de Propietaris del Carrer Literat Gabriel Miró, número 30-32, garatge, contra Ángel Fortea Alegre i Vicenta Cortés Benlloch, s'ha dictat sentència, l'extracte de la qual és el següent:  
  
«Judici verbal número 490/2018  
Sentència número 214/2018  
València, 25 de setembre de 2018  
Juan Carlos Artero Mora, magistrat titular del Jutjat de Primera Instància número 10 de València, he vist les presents actuacions de judici verbal, seguides en aquest jutjat amb el número 490/2018, promogudes per la Comunitat de Propietaris del Garatge del Carrer Literato Gabriel Miró, número 30-32, de València, representada per la procuradora Nerea Hernández Barón i defensada pel lletrat Daniel Catalán Muedra, contra Vicenta Cortés Benlloch, declarada en situació de rebel·lia, sobre reclamació de quantitat.  
Antecedents de fet  
Primer. Per la indicada representació de la Comunitat de Propietaris del Garatge del Carrer Literato Gabriel Miró, número 30-32, de València es va formular demanda de judici verbal que per torn de repartiment li va correspondre a aquest jutjat contra Ángel Fortea Alegre i Vicenta Cortés Benlloch, demanda en la qual, després d'invocar els fets i fonaments jurídics que va estimar d'aplicació, acabava demanant que es dictara sentència per la qual es condemnara la part demandada a pagar a l'actora la quantitat de 387,97 euros, més les quantitats que s'anaren reportant durant el procés, més els interessos legals i les costes del procediment.  
Segon. Admesa a tràmit la demanda, es va acordar donar-li trasllat a la part demandada perquè compareguera i contestara. Posada de manifest la defunció del demandat Ángel Fortea Alegre, la part actora va desistir d'aquest, i es va procedir a la citació, mitjançant edictes, de la codemandada, Vicenta Cortés Benlloch, que no va comparéixer al procés, per la qual cosa va ser declarada en rebel·lia.  
  
Tercer. La part actora no ha sol·licitat la celebració de vista i no considerant qui subscriu procedent la seua celebració, van quedar les actuacions concluses per a resoldre.  
Quart. En la tramitació d'aquest procediment s'han observat totes les formalitats legals.  
Dispositiva  
1r. Estime la demanda interposada per la Comunitat de Propietaris del Garatge del Carrer Literat Gabriel Miró, número 30-32, de València contra Vicenta Cortés Benlloch; condemne a la demandada a pagar a l'actora la quantitat de quatre-cents vuitanta-dos euros amb trenta-sis cèntims (482,36 ?), més els interessos indicats en el fonament jurídic tercer de la present sentència.  
2n. Condemne a la demandada al pagament de les costes processals causades.  
Notifiqueu la present resolució a les parts i feu-los saber que aquesta és ferma i que en contra no es pot presentar cap recurs (article 455.1 de la Llei d'enjudiciament civil, modificat per la Llei 37/2011, d'11 d'octubre).  
Que el secretari expedisca un testimoniatge de la present resolució, la qual s'unirà a les actuacions de la seua raó, i es portarà el seu original al llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
I atés que aquests demandats, Ángel Fortea Alegre i Vicenta Cortés Benlloch, es troben en parador ignorat, s'expedeix aquest edicte a fi que els servisca de notificació en forma.  
  
València, 25 de setembre de 2018.- El lletrat de l'Administració de justícia: José Ramón González Ordóñez.